[{"text_idx": "#000001", "text": "Laupa\u0308eval Hiiumaal Ka\u0308ina kardirajal so\u0303idetav vo\u0303istlus on u\u0308htlasi uue kardiraja avavo\u0303istluseks. Kuues vo\u0303istlusklassis on rajale tulemas kogu Eesti kardispordi paremik eeotsas EM-i 6. koha omaniku Markus Kajakuga.\nTa\u0308iesti uue vo\u0303istlusraja su\u0308nd on alati suur su\u0308ndmus. Viimati vo\u0303isteldi Hiiumaal 2019. aastal, kuid toona kasutuses olnud rajaga pole vastvalminud rajal muud seost peale sama rajahaldaja. Varasema vo\u0303istluspaiga naaberkrundil asuv uus Ka\u0308ina kardirada on juba pa\u0308lvinud ohtralt kiiduso\u0303nu esimestelt proovijatelt. Treeningud Postimees Sport karikavo\u0303istluste teiseks etapiks on ka\u0308inud juba eelmisest na\u0308dalast alates. Traditsioone ja\u0308rgides kannab vo\u0303istlus nime \"27. Hiiumaa karikas\", mis on va\u0308a\u0308rikaks viiteks Hiiumaale kui Eesti u\u0308hele olulisemale kardispordi keskusele."}, {"text_idx": "#000002", "text": "\"Iseseisvusajal on seni valminud ainult u\u0308ks ta\u0308iesti uus kardirada. Hiiumaa kohaliku kogukonna jaoks on uue spordibaasi lisandumine oluline nii turismi kui vabaaja veetmise seisukohalt. Kardispordi jaoks saab Ka\u0308ina uus rada olema loodetavasti oluliseimaks kompleksiks,\" kommenteerib uue raja olulisust Ka\u0308ina kardiraja juht Heikki Ho\u0303bema\u0308gi."}, {"text_idx": "#000003", "text": "Lisaks tuliuuele vo\u0303istluspaigale annab neljaetapilise karikasarja teine etapp po\u0303hjust ro\u0303o\u0303mustamiseks veelgi. Liialdamata vo\u0303ib o\u0308elda, et rajal saab na\u0308ha praeguse hetke kardispordimaailma tipptaset. Kiireimas klassis KZ2 teeb oma ta\u0308navuse esimese koduvo\u0303istluse mo\u0303ned na\u0308dalad tagasi Euroopa meistrivo\u0303istluste hooaja suurepa\u0308rase 6. kohaga lo\u0303petanud Markus Kajak (AIX Racing Team). Nu\u0308u\u0308d juba septembris toimuvateks maailmameistrivo\u0303istlusteks valmistuva Kajaku jaoks on vo\u0303istlus Eestis va\u0308ga oodatud su\u0308ndmus:\n\"Ootan vo\u0303istlemist uuel Ka\u0308ina kardirajal va\u0308ga. Uus raja valmimine on Eestis harukordne su\u0308ndmus ning selle avavo\u0303istlusest lihtsalt peab osa saama,\" u\u0308tles Kajak."}, {"text_idx": "#000004", "text": "Kui palju aga vo\u0303istlemisest kodumaises konkurentsis tiitlivo\u0303istlusi silmas pidades kasu on, vastas Kajak ja\u0308rgmiselt: \"Meie tase on maailma konkurentsi arvestades va\u0308ga tugev ning lihtsat ei ole kodus vo\u0303isteldes kunagi midagi. U\u0308hest ku\u0308ljest on see kardispordi eripa\u0308ra, et ajavahed on u\u0308liva\u0308iksed. Teisalt on konkurendid Siim Leedmaa (AIX Racing Team), Antti Rammo (TARK Racing) ja paljud teised ikkagi va\u0308ga ko\u0303vast klassist vo\u0303iduso\u0303itjad.\""}, {"text_idx": "#000006", "text": "Klassides Mini ja Micro on kummaski rajale oodata va\u0308ga pikka stardirivi. Vo\u0303istlusstardid enam kui mo\u0303neku\u0308mne vo\u0303istlejaga klassides to\u0303otavad tulla u\u0308lipo\u0303nevad, kus vo\u0303itja selgub alles vo\u0303istluse viimastel meetritel. Klassis Mini on favoriidiks karikasarja avaetapi vo\u0303itnud Meryl Peldes (AQVA Racing), kuid kiireid vo\u0303istlejaid jagub siia klassi ku\u0308llaga. Olgu selleks la\u0308inud na\u0308dalavahetusel sarnaselt tugevas konkurentsiga Soome meistrivo\u0303istlustel suurepa\u0308rast kiirust na\u0308idanud Theodor Toobal (AQVA Racing) vo\u0303i eelmisel etapil poodiumile to\u0303usnud Mattias Ojapo\u0303ld (Vihur Team) ja Kert Kristian Kiisk (KS Academy).\nKlassis Micro on soosikuks Aravetel vo\u0303idutsenud Markus Kasepo\u0303ld (Rapla Kardiklubi), kes peab aga teise vo\u0303idu saavutamiseks eeska\u0308tt jagu saama kiirest so\u0303itjatandemist Patrick Orvandi - Endrik Peets (mo\u0303lemad KS Academy)."}]